霍瑄

霍瑄（），字廷璧，陝西鳳翔縣人。明朝政治人物，官至工部侍郎。

生平
其由鄉試中舉，入國子監，授大同通判。正統十二年（1447年），因武進伯朱冕舉薦，擔任大同府知府。也先擁明英宗至城下，霍瑄與侍郎沈固出謁，叩馬號泣。當時蒙古軍露刃叱之，不為所動。之後寇數出沒大同、渾源，霍瑄則率百姓入城，并上奏請求發粟振。任期滿後，當地鎮巡諸臣乞留，詔加山西右參政，仍治大同府事。

明英宗復辟后，霍瑄拜為工部右侍郎明實錄:英宗實錄 ,281卷。成化年間，屢次被言官彈劾，后命致仕，死於順天府《明史·卷171》：霍瑄，字廷璧，鳳翔人。由鄉舉入國學，授大同通判。正統十二年，以武進伯朱冕薦，就擢知府。也先擁英宗至城下，瑄與理餉侍郎沈固等出謁，叩馬號泣。眾露刃叱之，不為動。上皇命括城內金帛，瑄悉所有獻之，上皇嘉嘆。寇數出沒大同、渾源，伺軍民樵采，輒驅掠。或幸脫歸，率殘傷肢體。遺民相率入城，無所棲，又乏食。瑄俱為奏之。老弱聽暫徙，發粟振，而所留城守丁壯除賦役。秩滿當遷，鎮巡諸臣乞留。詔加山西右參政，仍治府事。英宗復位，征拜瑄工部右侍郎，而固亦以石亨薦，起為戶部尚書。既而巡撫上瑄治行，賜誥旌異。初，瑄在大同，巡撫年富被逮，瑄資其家還里，為鎮守太監韋力轉所惡，撻之十余。至是瑄以聞，且言力轉每宴輒用妓樂，服御僭侈如王者，強取部民女為妾。力轉亦訐瑄違法事。帝兩釋焉。其年轉左，賜二品服。成化初，屢為言官所劾。命致仕。卒於京師。瑄初治郡有聲，晚節不檢。特以艱危時見知天子，遂久列顯位。”。

参考文献

相關條目
土木之變

Category:明朝大同府知府
Category:明朝工部侍郎
Category:霍姓